 అతడు కీర్తిశేషులైన రాజామోహన్ వంశీ కొడుకు.
 అందమైన ఆడది కంటబడితే వదిలిపెట్టని ఘనకీర్తి ఆ వంశానికుంది.

 భ్రమర కళ్ళలో జుగుప్సతో కూడిన జలదరింపు చోటుచేసుకొంది.

 తను ఎలాంటి మనిషిని తాకి పరిచర్యలు చేయడానికి పూనుకొంది.

 అతడు ఎంతో సాదాసీదాగా వున్నాడు. చెబితేగాని ఒక రాజుగారి కొడుకని తెలియదు! వెంట నౌకర్లు చాకర్లు లేకుండా, కారు లేకుండా ఓ బట్టసంచీ భుజాన వ్రేళాడేసుకొని ఒక సాధారణ పౌరుడిలా ఊళ్ళో ఊరేగితే ఎవరుమాత్రం గుర్తుపట్టగలరు? అతడు ఇంకా అలాగే చూస్తున్నాడు. "నువ్వు ఈ లోకపు మనిషివి కావు. అవునా? అదిగో! అక్కడ కనిపించే బంగారు లోకం నుండి దిగి వచ్చావుకదూ? చెక్కిళ్ళా? చెక్కుటద్దాలా? మంచు శకలాలా? లేక శిరీష కుసుమాలా?" ఆ చెంపల నునుపుకు ముగ్ధుడై తన పొడవైన చేతులు చాచి సుతిమెత్తగా తాకాడు.

 ఆ క్షణంలో బుసకొడుతున్న నాగకన్యే అయిపోయింది భ్రమర. ఆమె చెయ్యి పాము పడగలా కస్సుమని పైకి లేచి అతడి చెంపల్ని ఛెళ్ళుఛెళ్ళుమనిపించింది.

 వికీ తెల్లటి చెంపలమీద ఆమె వ్రేళ్లగుర్తులు ఎర్రగా ముద్రింపబడి భగ్గుమన్నాయి!

 ఇంతవరకు ఎంతో సహృదయంతో, సస్నేహంగా తన గాయాల్ని తుడిచిన చెయ్యే అంత నిర్దాక్షిణ్యంగా తన చెంపల్లో అగ్నిని ఎందుకు రగిల్చిందో తెలియలేదు.

 తత్తరపాటుతో అయోమయంగా చూశాడు వికీ.

 "సరిగా కూతైనా పట్టలేదు! అప్పుడే ఆడపిల్లల షికారీ మొదలు పెట్టావా? రక్తంలో వున్న బుద్దులు అప్పుడే బయటపడుతున్నాయన్నమాట!"

 అతడి ముకం తెల్లకాగితం కన్నా తెల్లగా పాలిపోయింది.

 "నేనేం చేశానిప్పుడు మిమ్మల్ని? అంతమాట ఎందుకన్నారు?" గాయపడ్డట్టుగా అడిగాడు.

 "ఇంకా ఏం చేశానని అడుగుతున్నావా? నిరంతరం జపతపపూజల్లో నిమగ్నమై, సంగీత నృత్యాలతో దేవుడిని అర్చించే వేదప్రకాశంగారి అమ్మాయిని మోహావేశంతో తాకడానికి నీకెన్ని గుండెలుండాలి? నిప్పు......నిప్పుకణికలాంటి ఈ భ్రమరాంబిక దగ్గరా నీ రసిక ప్రదర్శన?" భ్రమర కళ్ళిప్పుడు కలువరేకులు కాదు, నిప్పులు చెరిగే అగ్నిగుండాలయ్యాయి.

 "మీరు చాలా తప్పుగా అర్ధం చేసుకొన్నారు నన్ను" 

 "ఇంకేం మాట్లాడకు!" కొట్టినట్టుగా అంది.

 "నువ్వు రాజావారి అబ్బాయివే కావచ్చు, నీకు ధనబలం ఉండొచ్చు. ఇంకే బలమైనా ఉండొచ్చు అయినా నాకేం భయంలేదు. వెనుదిరిగి పరుగులాంటి నడకతో వెళ్ళిపోయింది.

 వాళ్ళకు కొంచెం దూరంగా ఆగిపోయి చూస్తున్నాడు శిఖామణి. భ్రమర వెళ్ళగానే దగ్గరికి వచ్చాడు. "చాలా పొరపాటు చేశారు చినబాబు. ఆమె ఎవరనుకొన్నావు? హోమగుండంలాంటి వేదప్రకాశంగారి పెద్ద కూతురు భ్రమరాంబిక. శివుని గుడిలో పార్వతి అంత పవిత్రమైనది. మీరు తాకవలసిన మనిషికాదామె." మందలింపుగా అన్నాడు.

 "ఈ చేతులంత అపవిత్రమైనవా? నాకు తెలిసినంతవరకు ఈ చేతులేమి పాపం చేయలేదు. నాకు ఊహ తెలిసినప్పటి నుండీ ఈ చేతులతో బొమ్మలు వేయడం తప్ప ఇంకే అపవిత్రమైన పనీ చేయలేదే!" విచలితమైన స్వరంతో అన్నాడతను. 

 "ఆమెను చూసి మీలో ఏ చెడుభావం కలగందే ఆమె చెంపల్ని ఎందుకు స్పర్శించారు?" సూటిగా అడిగాడు శిఖామణి.

 "అంతటి సౌందర్యం నేనెక్కడా చూడలేదు పూజారిగారూ! ఆమె మానవకాంత కాదనిపించింది. ఒకసారి ఆమెను తాకి చూడాలనిపించింది. కేవలం ఒక సౌందర్యభావం, మరే చెడు ఉద్దేశ్యంతోనూ తాకలేదు. అపరాధం ఏమీ లేకుండానే దండనా?"

 "ఆమెను తాకాలన్న భావం కలగడమే మీరు చేసిన అపరాధం" 

 "సౌందర్యారాధన అపరాధం ఎలా అవుతుంది?" 

 "సౌందర్యారాధనకీ, శరీరాకర్షణకీ పెద్ద తేడా ఏముంటుంది చినబాబూ? రెంటిలోనూ రసికభావం చోటు చేసుకొనే ఉంటుంది కదా? సౌందర్యారాధన అంటే మనసుతో అనుభవించడమే కదా! శరీరంతో అనుభవిస్తే అపవిత్రం, మనసుతో అనుభవిస్తే పవిత్రమూ ఎలా అవుతుంది?" 

 "కాదు, కాదు. ఆరాధనవేరు. అనుభవించడం వేరు. మీరు గుడిలో దేవిని ఆరాధిస్తారు. అది అనుభవించడం అంటారా?" "ఆరాధన అంటే అర్చన. మీరిప్పుడు భ్రమర చెంపల్ని తాకి అదే అర్చన చేశారా?" 

 శిఖామణి చేసిన వ్యంగ్యానికి సమాధానం చెప్పలేనట్టుగా చూశాడు వికీ. కాని, అంతటి అభాండం నెత్తినవేసుకోడానికి బాధగా ఉంది. భ్రమరపట్ల తనకు ఎలాంటి చెడు తలపు కలుగలేదని ఎలా చెబితే వీళ్ళకి అర్ధమౌతుంది. ఏం చేస్తే వీళ్ళ అపార్ధం తొలగుతుంది.

 చక్కటి ప్రకృతి సౌందర్యం వీక్షిస్తూ, హాయిగొలిపే పరిసరాల మధ్య కూర్చొని బొమ్మలు గీయాలని తెచ్చుకొన్న డ్రాయింగ్ షీట్ రంగు, బ్రష్ లు భుజాన వున్న సంచీలోనే వుండిపోయాయి. ఇక అక్కడ ఒక్క క్షణం వుండాలనిపించలేదతడికి.

 వికీ చిన్నబుచ్చుకొన్న ముఖంతో గుట్టదిగి వెళ్ళిపోతుంటే శిఖామణి ముఖంలో అదే వ్యంగ్యహాసం మెదిలింది. వీళ్ళు చేసే సౌందర్యోపాసన ఎవరికి తెలియదని? అందమైన స్త్రీ ఎక్కడ వున్నా వీళ్ళ గెస్ట్ హౌస్ 'కృష్ణమహల్' చేరవలసిందే! వీళ్ళ రసిక ప్రదర్శనకు ఎందరు స్త్రీల జీవితాలు నిర్దాక్షిణ్యంగా నేలరాయబడలేదు. ఎందరి జీవితాలు విషాదగాధలు కాలేదు. పాపం, భ్రమర మేనత్త లలితా పరమేశ్వరి............

 ఇరవయ్యేళ్ళ క్రితం........

 ఈ కథ తుంగభద్ర చెబితేనే బాగుంటుంది.

                      * * *
 atadu keertisheshulaina rajamohan vamshee koduku.
 andamaina aadadi kantabadithe vadilipettani ghanakeerti aa vamsaanikundi.

 bhramara kallalo jugupsatho kuudina jaladarimpu chotuchesukondi.

 tanu elanti manishini taaki paricharyalu cheyadaaniki poonukondi.

 atadu entho saadaasiidaagaa vunnadu. chebitegaani oka rajugari kodukani teliyadu! venta naukarlu chaakarlu lekunda, kaaru lekunda oo battasanchii bhujana vrelaadesukoni oka saadhaarana pourudila oollo ooregithe evarumaatram gurthupattagalaru? atadu inka alaage chustunnadu. "nuvvu ee lokapu manishivi kaavu. avuna? adigo! akkada kanipinche bangaaru lokam nundi digi vachaavukaduu? chekkillaa? chekkutaddala? manchu sakalala? leka shireesha kusumala?" aa chempala nunupuku mugdhudai tana podavaina chetulu chaachi sutimettagaa taakaadu.

 aa kshanamlo busakodutunna nagakanye ayipoyindi bhramara. aame cheyyi paamu padagala kassumani paiki lechi atadi chempalni chelluchellumunipamicha.

 vikee tellati chempalameeda aame vrellagurthulu erraga mudrimpabadi bhaggumannayi!

 intavaraku entho sahrudayamtho, sasnehamgaa tana gayalni tudichina cheyye anta nirdaakshinhyamgaa tana chempallo agnini enduku ragilchindo teliyaledu.

 tattarapaatuto ayomayamgaa chushadu vikee.

 "sarigaa kootainaa pattaledu! appude aadapillala shikari modalu pettava? raktamlo vunna buddulu appude bayatapadutunnayannamata!"

 atadi mukam tellakaagitam kanna tellagaa paalipoyindi.

 "nenem chesanippudu mimmalni? antamaata endukannaru?" gayapaddattuga adigaadu.

 "inka yem chesanani adugutunnava? nirantaram japatapapujallo nimagnamai, sangeeta nrutyaalatoe devudini archinche vedaprakaasamgaari ammayini mohavesamto taakadaaniki neekenni gundelundaali? nippu......nippukanikalaanti ee bhramarambika daggara nee rasika pradarsana?" bhramara kallippudu kaluvarekulu kaadu, nippulu cherige agnigundaalayyaayi.

 "meeru chala tappugaa ardham chesukonnaru nannu" 

 "inkem matladaku!" kottinattugaa andi.

 "nuvvu rajavari abbaive kaavachhu, neeku dhanabalam undochu. inke balamaina undochu aina naakem bhayamledu. venudirigi parugulanti nadakatho vellipoyindi.

 vaallaku konchem dooramgaa aagipoyi chustunnadu sikhamani. bhramara vellagaane daggariki vachaadu. "chala porapaatu chesaru chinababu. aame evaranukonnavu? homagundamlanti vedaprakaasamgaari pedda koothuru bhramarambika. shivuni gudilo paarvati anta pavitramainadi. meeru taakavalasina manishikaadaame." mandalimpugaa annadu.

 "ee chetulanta apavitramainavaa? naaku telisinantavaraku ee chetulemi paapam cheyaledu. naaku ooha telisinappati nundi ee chetulatho bommalu veyadam tappa inke apavitramaina panee cheyalede!" vichalitamaina swaramtho annaadatanu. 

 "aamenu chusi meelo e chedubhavam kalagande aame chempalni enduku sparsinchaaru?" suutigaa adigaadu sikhamani.

 "antati soundaryam nenekkada chudaledu poojaarigaaruu! aame maanavakaanta kaadanipinchindi. okasari aamenu taaki chudalanipinchindi. kevalam oka soundaryabhavam, mare chedu uddesyamtoonuu taakaledu. aparaadham emi lekundane dandana?"

 "aamenu taakaalanna bhavam kalagadame meeru chesina aparaadham" 

 "soundaryaaraadhana aparaadham ela avutundi?" 

 "soundaryaaraadhanakii, sariiraakarshanakii pedda teda emuntundi chinababu? rentiloonuu rasikabhavam chotu chesukone untundi kada? soundaryaaraadhana ante manasutho anubhavinchadame kada! sareeramtho anubhaviste apavitram, manasutho anubhaviste pavitramuu ela avutundi?" 

 "kaadu, kaadu. aaraadhanaveru. anubhavinchadam vaeru. meeru gudilo devini aaraadhistaaru. adhi anubhavinchadam antara?" "aaraadhana ante archana. meerippudu bhramara chempalni taaki adhe archana chesara?" 

 sikhamani chesina vyangyaaniki samadhanam cheppalenattugaa chushadu vikee. kaani, antati abhandam nettinavesukodaaniki badhaga undi. bhramarapatla tanaku elanti chedu talapu kalugaledani ela chebithe veellaki ardhamoutundi. yem cheste veella apaardham tolagutundi.

 chakkati prakruti soundaryam veekshistuu, haayigolipe parisaraala madhya kuurchoni bommalu geeyaalani tecchukonna droing sheet rangu, brash lu bhujana vunna sancheelone vundipoyaayi. ika akkada okka kshanam vundaalanipinchaledatadika.

 vikee chinnabuchukonna mukhamtho guttadigi vellipotunte sikhamani mukhamlo adhe vyangyahaasam medilindi. veellu chese soundaryopasana evariki teliyadani? andamaina stree ekkada vunna veella gest hous 'krishnamahal' cheravalasinde! veella rasika pradarsanaku endaru streela jeevitaalu nirdaakshinhyamgaa nelarayabadaledu. endari jeevitaalu vishaadagaadhalu kaaledu. paapam, bhramara menatta lalita parameshwari............

 iravayyella kritam........

 ee katha tungabhadra chebithene baguntundi.

                      * * *